# The Three Burials of Melquiades Estrada

The Three Burials of Melquiades Estrada és una coproducció dels Estats Units i França de 2005 dirigida per Tommy Lee Jones, suposant el seu debut en la direcció. El guió és de Guillermo Arriaga, autor també dels d'Amores perros, 21 grams, i Babel.
La pel·lícula s'inspira en el crim real d'Esequiel Hernández Jr, un jove estatunidenc assassinat per marines dels Estats Units durant una operació militar prop de la frontera amb Mèxic el 1997.

## Argument

Melquiades Estrada és un immigrant il·legal mexicà a qui Mike Norton, un policia de frontera, mata per error i enterra al desert de Texas.
Però una setmana més tard el seu cos és descobert, i Pete Perkins, el millor amic de Melquiades, vol complir el desig que aquest tenia de retornar al seu poble natal, i pressiona el xèrif Belmont a trobar l'assassí. Com que no són família no poden entregar-li el cos, i Melquiades és sepultat en un cementiri local. Quan Rachel revela la identitat de l'homicida, Pete el rapta i l'obliga a exhumar el cadàver per dur-lo a la família d'aquest.
Emprendrà llavors una aventura perillosa i quixotesca a cavall cap a Mèxic, amb el seu presoner a remolc i amb el cos de Melquiades lligat a la mula, descobrint la trista realitat i la desesperada situació d'aquelles persones que viuen als voltants de la frontera entre els dos països.

## Repartiment

| Tommy Lee Jones: Pete Perkins Barry Pepper: Mike Norton Julio Cedillo: Melquiades Estrada Dwight Yoakam: xèrif Belmont January Jones: Lou Ann Norton Melissa Leo: Rachel Levon Helm: home gran amb ràdio Mel Rodriguez: Capità Gómez Cecilia Suárez: Rosa Ignacio Guadalupe: Lucio Vanessa Bauche: Mariana Irineo Alvarez: Manuel Guillermo Arriaga: Juan Josh Berry: policia de frontera Rodger Boyce: venedor | El cantant i actor Dwight Yoakam en una fotografia de 2006. |

## Localitzacions

Els escenaris de Texas (Estats Units) en els quals es va rodar la pel·lícula van ser: Big Bend National Park, Big Bend Ranch State Park (a Presidio), Lajitas, Monahans, Odessa i Van Horn.

## Premis i nominacions

Els principals guardons són:
* Festival Internacional de Cinema de Canes (2005):
** Premi al millor actor per Tommy Lee Jones
** Premi al millor guió per Guillermo Arriaga
** Nominació a la Palma d'Or a la millor direcció per Tommy Lee Jones
* Premis Independent Spirit (2006):
** Nominació a la millor fotografia per Chris Menges
** Nominació al millor guió per Guillermo Arriaga
** Nominació al millor actor secundari per Barry Pepper
** Nominació a la millor pel·lícula per Michael Fitzgerald, Tommy Lee Jones, Luc Besson, i Pierre-Ange Le Pogam

## Banda sonora

La música de la pel·lícula està composta per Marco Beltrami, i conté els següents temes:
* "Three Burials of Melquiades" - 2:07
* "Cinco años" - 1:20
* "Fair to Midland" - Dwight Yoakam - 3:26
* "Leaving Town" - 2:22
* "Mike Runs Off" - 4:01
* "I Wonder Who'll Turn Out the Light" - Bobby Flores - 2:59
* "Gift Horse" - 2:02
* "Can't Keep It Up" - 2:51
* "The Cheatin' Hotel" - Hank Williams Jr. - 5:12
* "Entering Town" - 1:18
* "Fleeing Illegals" - 1:19
* "This Could Be The One" - Flaco Jimenez - 2:48
* "Horse of Death" - 1:34
* "Pete Confronts Sheriff" - 1:16
* "Stalking Mike" - 1:33
* "Workin' Man Blues" - Merle Haggard - 2:43
* "Shoot Me" - 1:35
* "House Building" - 1:13
* "Before the Next Teardrop" - Freddie Fender - 2:33
* "No Jimenez" - 2:22
* "Forgiveness" - 2:07
* "Goodbye" - 2:46
* "You Can't Rollerskate in a Buffalo Herd" - Roger Miller - 1:55
* "Dónde estás papá" - Lila Downs - 5:11

## Referències

* ↑ "Tragedy on the Border", a TheAustinChronicle (anglès)
* ↑ Localitzacions, a IMDb (anglès)
* ↑ Premis i nominacions, a IMDb (anglès)
* ↑ La pel·lícula, al Festival de Canes (anglès) (francès) (castellà)
* ↑ Banda sonora, a SoundtrackCollector (anglès)
* ↑ Banda sonora, a Soundtrack.net (anglès)

## Enllaços externs

* The Three Burials of Melquiades Estrada - Lloc web oficial
* The Three Burials of Melquiades Estrada a DeCine21 (castellà)
* The Three Burials of Melquiades Estrada a Lahiguera.net (castellà)
* Anàlisi de la pel·lícula, a The New York Times (anglès)